Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/007 IE/Andersen Ireland) /* COM/2014/0616 final - 2014/ () */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Irski organi so vložili vlogo EGF/2014/007 IE/Andersen Ireland za finančni prispevek iz ESPG zaradi odpuščanja presežnih delavcev v podjetju Andersen Ireland Limited na Irskem. 3. Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG || EGF/2014/007 IE/Andersen Ireland Država članica || Irska Zadevna regija (na ravni NUTS 2): || Southern and Eastern (IE02) Datum vložitve vloge || 16. maj 2014 Datum potrdila o prejemu vloge || 30. maj 2014 Datum zahtevka za dodatne informacije || 30. maj 2014 Rok za predložitev dodatnih informacij || 11. julij 2014 Rok za zaključek ocene || 3. oktober 2014 Merilo za pomoč || Člen 4(2) uredbe o ESPG Glavno podjetje || Andersen Ireland Limited Sektor gospodarske dejavnosti (oddelek NACE Rev. 2)[2] || Oddelek 32 („Proizvodnja nakita, bižuterije in podobnih izdelkov“) Število hčerinskih podjetij, dobaviteljev in proizvajalcev v poproizvodni fazi || 0 Referenčno obdobje (štirje meseci) || 21. oktober 2013–21. februar 2014 Število odpuščenih delavcev ali primerov prenehanja dejavnosti v referenčnem obdobju (a) || 171 Število odpuščenih delavcev ali primerov prenehanja dejavnosti pred referenčnim obdobjem ali po njem (b) || 0 Skupno število odpuščenih delavcev (a + b) || 171 Skupno predvideno število upravičencev, ki bodo prejeli pomoč || 138 Število mladih, ki niso zaposleni, se ne izobražujejo ali usposabljajo (NEET), ki bodo prejeli pomoč || 138 Proračun za prilagojene storitve (v EUR) || 2 332 000 Proračun za izvajanje ESPG[3] (v EUR) || 170 000 Celotni proračun (v EUR) || 2 502 000 Prispevek ESPG (60 %) (v EUR) || 1 501 200 OCENA VLOGE Postopek 4. Irski organi so vlogo EGF/2014/007 IE/Andersen Ireland vložili 16. maja 2014, tj. v dvanajstih tednih od datuma, ko so bila izpolnjena merila za pomoč iz odstavkov od 6 do 8 spodaj. Komisija je prejem vloge potrdila v dveh tednih od datuma njene vložitve, tj. 30. maja 2014, in od irskih organov še isti dan zahtevala predložitev dodatnih informacij. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v dvanajstih tednih od prejema popolne vloge, in ta rok se izteče 3. oktobra 2014. Upravičenost vloge Zadevna podjetja in upravičenci 5. Vloga se nanaša na 171 odpuščenih delavcev v podjetju Andersen Ireland Limited. Podjetje je delovalo v gospodarskem sektorju, razvrščenem v oddelek 32 NACE Rev. 2 („Proizvodnja nakita, bižuterije in podobnih izdelkov“). Odpuščanja v zadevnem podjetju so se nanašala predvsem na regijo na ravni NUTS 2[4], tj. Southern and Eastern (IE02). Merila za pomoč 6. Irski organi so vlogo vložili v okviru meril za pomoč iz člena 4(2) uredbe o ESPG, ki odstopajo od meril iz člena 4(1)(a), v skladu s katerimi se zahteva najmanj 500 delavcev, ki so postali presežni, ali samozaposlenih oseb, ki so opustile dejavnost, v štirimesečnem referenčnem obdobju v podjetju v državi članici. Vloga zajema štirimesečno referenčno obdobje, število delavcev, ki so postali presežni, pa je nižje od praga 500 oseb iz člena 4(1)(a). Irska je trdila, da v tem primeru prevladujejo izjemne okoliščine, saj odpuščanja resno vplivajo na zaposlenost ter lokalno in regionalno gospodarstvo (glej odstavke od 15 do 17). 7. Štirimesečno referenčno obdobje traja od 21. oktobra 2013 do 21. februarja 2014. 8. Vloga se nanaša na: – 171 delavcev, ki so postali presežni[5] v glavnem podjetju v štirimesečnem referenčnem obdobju. Izračun števila odpuščenih delavcev in prenehanj opravljanja dejavnosti 9. Število odpuščenih delavcev je bilo izračunano tako: – 171 od datuma dejanske prekinitve pogodbe o zaposlitvi ali njenega izteka. Upravičeni prejemniki 10. V vlogo niso vključeni nobeni delavci, odpuščeni pred štirimesečnim referenčnim obdobjem ali po njem. Skupno število upravičenih prejemnikov je torej 171. Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije 11. Da bi Irska dokazala povezavo med odpuščanji in velikimi strukturnimi spremembami v svetovnih trgovinskih tokovih zaradi globalizacije, trdi, da v zadnjih petih letih ali več na trgu modne bižuterije v EU v smislu obsega in vrednosti prevladuje uvoz iz držav zunaj EU. Glavne države proizvajalke zunaj EU so Kitajska, Indija, Tajska, Turčija, Azerbajdžan, Kazahstan, Vietnam, Indonezija, Saudova Arabija, Tunizija, Mehika, Filipini, Brazilija, Malezija in Južna Afrika. Te države so začele hitro povečevati proizvodnjo v predkriznem obdobju 2003–2007, pri čemer med novimi državami proizvajalkami prevladuje Kitajska, ki je leta 2007 prispevala približno 83 % k celotnemu uvozu v EU, sledili pa sta ji Indija in Tajska. Podatki Eurostata iz leta 2008, ki jih je navedla Irska, kažejo, da je bila v EU prodaja proizvajalcev iz EU in proizvajalcev iz držav zunaj EU na začetku skoraj enaka, in sicer 56 000 ton v obsegu izdelkov. Pri obeh vrstah proizvajalcev se je zmanjšal obseg, kar bi lahko morda pripisali posledicam svetovne gospodarske in finančne krize v letih 2008 in 2009. Medtem ko se je obseg prodanih izdelkov EU na trgu EU leta 2012 zmanjšal na 10 600 ton, se je zmanjšal tudi obseg prodanih izdelkov, uvoženih iz držav zunaj EU, vendar veliko manj, tj. na 45 700 ton. Uvoz je kljub enakovrednosti leta 2008 štiri leta pozneje za štirikrat presegel proizvodnjo EU. Od teh izdelkov iz držav zunaj EU jih je bilo 95 % uvoženih predvsem iz azijskih držav, kot so Kitajska, Indija, Tajska in Filipini. To so iste lokacije, kamor je medtem več podjetij s sedežem v EU preselilo svoje proizvodne obrate, vključno z vodilnima podjetjema Folli Follie in Swarovski. Te razmere je še dodatno poslabšala sprememba trgovanja v sektorju, in sicer je bil tradicionalni model trženja, ki sta ga uporabljala podjetje Andersen Ireland in njegova matična družba Pierre Lang ter v skladu s katerim je bilo na evropskem trgu prisotnih več tisoč članov prodajnega osebja, nadomeščen z virtualnim, globalnim in brezmejnim modelom spletne prodaje. To je še povečalo prednost, ki so jo že imeli proizvajalci iz držav zunaj EU, in nazadnje privedlo do odpustitve 171 delavcev v mestu Rathkeale in zmanjšanja evropskega prodajnega osebja v podjetju. 12. To je prva vloga za pomoč iz ESPG za delavce, odpuščene v sektorju nakita, bižuterije in podobnih izdelkov. Dogodki, ki so povzročili odpuščanja in prenehanje opravljanja dejavnosti 13. Dogodka, ki sta povzročila odpuščanje delavcev v podjetju Andersen Ireland Limited sta zaprtje obrata v mestu Rathkeale v okrožju Limerick in odpuščanje celotne delovne sile. Andersen Ireland, hčerinsko podjetje družbe Pierre Lang, je obrat odprlo leta 1976. Podjetje Andersen Ireland je bilo eno od dveh proizvodnih obratov skupine Pierre Lang, drugo pa je imelo sedež na Dunaju. Obrat v mestu Rathkeale je proizvajal nakit po naročilu za družbo Pierre Lang. Izdelki so bili nato prepeljani na Dunaj kot končni izdelki ali polizdelki. Skupino Pierre Lang, ustanovljeno leta 1961, je januarja 2010 odkupil Helmut Spikker iz Nemčije. Avgusta 2011 je banka Raiffeisen po dolgih pogajanjih o odplačilu posojila zahtevala, da družba Pierre Lang razglasi stečaj. Decembra 2012 je holding SMB (Schoeller Metternich Beteiligungen) pridobil vsa sredstva družbe Pierre Lang. Na Irskem si je agencija za industrijski razvoj (IDA Ireland) leta 2012 dejavno prizadevala, da bi podjetje Andersen ohranilo svojo vrednost za potencialne kupce med prodajo leta 2012. Ker do sredine avgusta 2013 niso našli rešitve, je višje vodstvo v Avstriji sklenilo, da za podjetje Andersen Ireland začne postopek prostovoljne likvidacije. Presežna je postala vsa delovna sila, prvi delavci pa so bili odpuščeni oktobra 2013. Na podjetje so že več let pritiskali globalni dejavniki. Promet podjetja je z 18 milijonov EUR leta 2008 upadel na 8,9 milijona EUR leta 2012, stroški dela pa so se v istem obdobju skoraj prepolovili, in sicer s 7 milijonov EUR na 3,9 milijona EUR. Stroški materiala in režijski stroški so se z 11,1 milijona EUR leta 2008 znižali na 3 milijone EUR leta 2012, pri čemer je bilo 55 % teh stroškov povezanih z irskimi dobavitelji. Pričakovani vpliv odpuščanja delavcev na lokalno, regionalno ali državno gospodarstvo in zaposlenost 14. Odpuščanja imajo pomemben negativen učinek na lokalno in regionalno gospodarstvo, saj je bilo podjetje Andersen Ireland glavni delodajalec na tem pretežno podeželskem območju, kjer je delovalo 37 let. Od 171 delavcev jih je bilo 119 (69,6 %) žensk. V skladu z najnovejšim popisom (2011) je bila stopnja brezposelnosti za območje Rathkeale (39,3 %) več kot dvakrat višja od nacionalnega povprečja (19 %). 15. V povprečju so bili delavci v podjetju zaposleni najmanj 15 zaporednih let, nekateri pa so tam delali več kot 30 let. Pojasnitev izjemnih okoliščin, na katerih temelji dopustnost vloge 16. Po navedbah Irske bi bilo treba to vlogo kljub dejstvu, da je bilo v štirimesečnem referenčnem obdobju odpuščenih manj kot 500 delavcev, enačiti z vlogo na podlagi člena 4(1)(a) uredbe o ESPG zaradi izjemnih okoliščin, ki so resno vplivale na zaposlenost ter lokalno, regionalno ali nacionalno gospodarstvo. Irska se zato sklicuje na dejstvo, da je 171 delovnih mest, izgubljenih v mestu Rathkeale, veliko število glede na okoliščine tega malega podeželskega mesta ter da je bila velika večina odpuščenih delavcev žensk, katerih plača je bila pogosto edini ali najpomembnejši prihodek za celotne družine na tem gospodarsko prikrajšanem območju. Popis iz leta 2011 kaže, da ima to območje izredno visoko razmerje odvisnosti (63,2 % odvisnih, bodisi zaradi starosti bodisi brezposelnosti, kar je bistveno višje od nacionalnega povprečja, ki znaša 45,8 %). 17. Popis prav tako kaže, da stopnji izobrazbe in spretnosti na območju zaostajata za nacionalnim povprečjem, delež enostarševskih družin pa je visok. Skupnost Rathkeale je bila za prikrajšano uradno priznana leta 2009, ko je bila vključena v vladni akcijski načrt za oživitev takih skupnosti. 18. Na območju v zadnjih letih ni bil odprt noben obrat, ki bi lahko delavcem zagotovil nove zaposlitvene možnosti. Najbližje mesto je Limerick, oddaljeno približno 30 km, ki ga je leta 2009 prizadelo zaprtje tovarne Dell, v zvezi s katero je bil vložena in odobrena vloga za pomoč iz ESPG. Nova farmacevtska tovarna v istem mestu potrebuje delavce z drugačnimi spretnostmi ter večjo mobilnostjo in prilagodljivostjo, kot jih imajo odpuščeni delavci podjetja Andersen Ireland. Upravičenci, ki bodo prejeli pomoč, in predlagani ukrepi Upravičenci, ki bodo prejeli pomoč 19. Po oceni naj bi v ukrepih sodelovalo 138 delavcev, ki bodo prejeli pomoč. Razčlenitev teh delavcev po spolu, državljanstvu in starostni skupini: Kategorija || Število upravičencev, ki bodo prejeli pomoč Spol: || moški: || 36 || (26,09 %) || ženske: || 102 || (73,91 %) Državljanstvo: || državljani EU: || 137 || (99,28 %) || državljani nečlanic EU: || 1 || (0,72 %) Starostna skupina: || od 15 do 24 let: || 1 || (0,72 %) || od 25 do 29 let: || 2 || (1,45 %) || od 30 do 54 let: || 124 || (89,86 %) || od 55 do 64 let: || 11 || (7,97 %) || starejši od 64 let: || 0 || (0,00 %) 20. Poleg tega bodo irski organi zagotovili prilagojene storitve, sofinancirane s sredstvi iz ESPG, za do 138 mladih, ki niso zaposleni, se ne izobražujejo ali usposabljajo (NEET) in so na dan vložitve vloge mlajši od 25 let, glede na to, da se odpuščanje nanaša na regijo na ravni NUTS 2, tj. Southern and Eastern (IE02), ki je upravičena na podlagi pobude za zaposlovanje mladih. 21. Skupno predvideno število upravičencev, ki bodo prejeli pomoč in za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 276. Upravičenost predlaganih ukrepov 22. Prilagojene storitve, ki bodo zagotovljene odpuščenim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe, ki bodo zelo prilagojeni in bodo namenjeni zagotavljanju čim širšega razpona zaposlitvenih možnosti na območju, kjer je malo rastočih sektorjev ali proizvodnih obratov. Potrebno bo znatno izpopolnjevanje odpuščenih delavcev. – Poklicno informiranje in svetovanje ter podpora pri načrtovanju poklicne poti: odpuščenim delavcem bo zagotovljeno pravočasno usmerjanje, ki jim bo pomagalo oceniti razmere in možnosti na podlagi jasnega metodološkega pristopa. Temu bo sledilo nadaljnje svetovanje, osredotočeno na pot do nove zaposlitve, ko bo prvotni šok ob nastopu brezposelnosti nekoliko ublažen. Te storitve vključujejo individualizirano izdelavo profila, opredelitev potreb, oceno učnih rezultatov, pripravo življenjepisa, poklicno informiranje in svetovanje, pomoč pri iskanju zaposlitve ter drugo podporo in svetovanje, povezano s tem. Enota za koordinacijo ESPG ustanavlja pisarno v neposredni bližini prizadetega območja, ki bo delovala kot enotna kontaktna točka za delavce in mlade, ki niso zaposleni, se ne izobražujejo ali usposabljajo, vendar bo po potrebi omogočala tudi sodelovanje z drugimi agencijami. – Štipendije iz sredstev ESPG: ta program, ki je bil preskušen pri prejšnjih vlogah za pomoč iz ESPG, odpuščenim delavcem in mladim, ki niso zaposleni, se ne izobražujejo ali usposabljajo, omogoča popoln dostop do najširšega razpona programov usposabljanja, zlasti do tečajev, ki niso na voljo v okviru javnega sistema. Vsi tečaji so uradno priznani. Program zagotavlja sekundarno in terciarno izobraževanje v višini največ 3 000 oziroma 5 000 EUR na letni ravni. Enota za koordinacijo ESPG stroške izobraževanja plača neposredno ponudniku storitev na podlagi ustreznih meril, kot so udeležba, napredek itd. – Programi usposabljanja in sekundarnega izobraževanja: delavcem podjetja Andersen in mladim, ki niso zaposleni, se ne izobražujejo ali usposabljajo, bo zagotovljen najširši izbor programov izobraževanja in usposabljanja. Glavni cilj je osebam, ki bodo prejele pomoč, omogočiti, da ostanejo na trgu dela ali se nanj ponovno vključijo. Skupina Andersen je že izrazila zanimanje na različnih področjih, kot so finance in upravljanje, računalniške spretnosti, zdravstveno varstvo, poklici na področju prodaje na drobno in življenjskega sloga ter postopki proizvodnje in izdelave. Pozornost bo namenjena tudi osebam, ki želijo izkoristiti pripravništvo, prakso in programe zaposlovanja, usmerjene v skupnost. – Programi terciarnega izobraževanja: na voljo so najrazličnejši programi v okviru številnih terciarnih ustanov in univerz. Na voljo so izredni in redni programi, udeležba pa bo odvisna od šolske izobrazbe, potreb in primernosti oseb, ki bodo prejele pomoč. Končno odločitev bo sprejel posameznik v skladu z značilnostjo prilagojenih storitev v okviru ESPG. – Pomoč za usposabljanje v okviru Skillsnets: Skillsnets so mreže treh ali več podjetij, ki delujejo v istem industrijskem sektorju ali na istem geografskem območju in sodelujejo pri zagotavljanju usposabljanja, kadar posamezna podjetja tega ne zmorejo. Usposabljanje je usmerjeno v ponovno vključevanje na trg dela in na splošno vključuje obdobje praktičnega usposabljanja na delovnem mestu v lokalnih podjetjih. Usposabljanje je osredotočeno na spretnosti, ki jih potrebujejo sodelujoča podjetja, zato bi lahko zagotovilo dobre možnosti za prihodnjo zaposlitev. Tesno sodelovanje z zaposlenimi upravičencem, ki bodo prejeli pomoč, pomaga tudi v smislu mreženja, vzpostavljanja povezav na delovnem mestu in seznanjenosti s posebnimi spretnostmi, ki jih zahteva industrija. – Pomoč za ustanavljanje podjetij/samozaposlovanje: lokalni podjetniški odbori bodo zagotovili „mehke“ storitve, kot so mentorstvo, svetovanje, pomoč pri poslovnemu načrtovanju, usposabljanje na področjih, kot so prodaja in trženje, poslovno upravljanje, obdavčenje in knjigovodstvo itd., ter „trdo“ pomoč v smislu omejenih sredstev za ustanavljanje podjetij, ki se v povprečju gibljejo med približno 8 000 EUR in največ 15 000 EUR za podjetja z večjim potencialom. – Dohodkovna podpora, vključno s prispevki za stroške usposabljanja: zagotovljenih bo več oblik dohodkovne podpore za upravičence, ki so se udeležili izobraževanja ali usposabljanja, pri čemer bo zadevna pomoč strogo omejena na največ 35 % celotnega svežnja prilagojenih ukrepov in bo odvisna od dejavne udeležbe upravičencev pri iskanju zaposlitve, usposabljanju in izobraževanju. Namen programa za prispevke za stroške usposabljanja je prispevati h kritju potnih stroškov, dnevnic ter stroškov opreme in gradiva za usposabljanje. 23. Prilagojene storitve, ki bodo zagotovljene mladim, ki niso zaposleni, se ne izobražujejo ali usposabljajo, vključujejo iste ukrepe, kot se zagotavljajo odpuščenim delavcem. Med izvajanjem programa se bo spremljal napredek, na podlagi katerega bo mogoče oceniti, ali so določene vrste tečajev ustreznejše ali potrebne za mlade, ki niso zaposleni, se ne izobražujejo ali usposabljajo, prav tako pa bodo vsa prizadevanja usmerjena v spodbujanje prilagojenega pristopa. 24. Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 25. Irski organi so predložili zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Predvideni proračun 26. Predvideni skupni stroški so 2 502 000 EUR, vključno z izdatki za prilagojene storitve v višini 2 332 000 EUR in izdatki za pripravo, upravljanje, širjenje informacij in obveščanje javnosti ter nadzor in poročanje v višini 170 000 EUR. 27. Enota za koordinacijo ESPG, ki ima trenutno sedež v mestu Raheen (30 km od mesta Rathkeale), bo ustanovila lokalno pisarno v mestu Rathkeale ali bližnjem mestu Newcastle West (med mestoma Rathkeale in Limerick). Tako bo lahko ta pisarna učinkovito delovala kot enotna kontaktna točka za svetovanje in informiranje. Odpuščenim delavcem in mladim, ki niso zaposleni, se ne izobražujejo ali usposabljajo, bo omogočila lokalni dostop do celotne ustrezne podpore v smislu usmerjanja, svetovanja, upravičenosti, usposabljanja itd., izkušena skupina ESPG pa jim bo pomagala poiskati ustrezno zunanjo podporo. 28. Skupni zaprošeni finančni prispevek iz ESPG znaša 1 501 200 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) || Predvideni skupni stroški (v EUR) Prilagojene storitve (ukrepi v skladu s členom 7(1)(a) in (c) uredbe o ESPG) Poklicno informiranje in svetovanje ter pomoč pri načrtovanju poklicne poti || 200 || 800 || 160 000 Štipendije iz sredstev ESPG || 95 || 8 211 || 780 000 Programi usposabljanja in sekundarnega izobraževanja || 73 || 4 658 || 340 000 Programi terciarnega izobraževanja || 25 || 5 600 || 140 000 Pomoč za usposabljanje v okviru Skillsnets || 40 || 4 000 || 160 000 Pomoč za ustanavljanje podjetij/samozaposlovanje || 15 || 6 400 || 96 000 Vmesni seštevek (a): || – || 1 676 000 (71,9 %) Nadomestila in spodbude (ukrepi v skladu s členom 7(1)(b) uredbe o ESPG) Dohodkovna podpora, vključno s prispevki za stroške usposabljanja || 233 || 2 815 || 656 000 Vmesni seštevek (b): || – || 656 000 (28,1 %) Ukrepi v skladu s členom 7(4) uredbe o ESPG 1. Priprava || – || 10 000 2. Upravljanje || – || 120 000 3. Širjenje informacij in obveščanje javnosti || – || 20 000 4. Nadzor in poročanje || – || 20 000 Vmesni seštevek (c): || – || 170 000 (6,8 %) Stroški skupaj (a + b + c): || – || 2 502 000 Prispevek ESPG (60 % skupnih stroškov) || – || 1 501 200 29. Stroški ukrepov, ki so v zgornji preglednici opredeljeni kot ukrepi v skladu s členom 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Irski organi so potrdili, da so ti ukrepi odvisni od dejavnega sodelovanja upravičencev, ki bodo prejeli pomoč, pri iskanju zaposlitve ali usposabljanju. 30. Irski organi so potrdili, da stroški naložb za samozaposlovanje in ustanavljanje podjetij ne bodo presegli 15 000 EUR na upravičenca. Obdobje upravičenosti izdatkov 31. Irski organi so prilagojene storitve za upravičence, ki bodo prejeli pomoč, začeli izvajati 21. oktobra 2013. Izdatki za ukrepe iz točke 22 so torej upravičeni do finančnega prispevka iz ESPG od 21. oktobra 2013 do 16. maja 2016, razen za terciarno izobraževanje, ki bo do finančnega prispevka upravičeno do 16. novembra 2016. 32. Upravni izdatki irskih organov za izvajanje ESPG so se začeli 24. septembra 2013. Izdatki za dejavnosti priprave, upravljanja, širjenja informacij in obveščanja javnosti, nadzora in poročanja so torej do finančnega prispevka iz ESPG upravičeni od 24. septembra 2013 do 16. novembra 2016. Dopolnjevanje ukrepov, ki se financirajo z nacionalnimi sredstvi ali sredstvi Unije 33. Vir nacionalnega vnaprejšnjega financiranja ali sofinanciranja je irsko ministrstvo za finance, ki vnaprej financira storitve in bo tudi sofinanciralo program po odobritvi prispevka iz ESPG. Izdatki bodo kriti iz nacionalnega sklada za usposabljanje in izglasovanih podrazdelkov izdatkov ministrstva za šolstvo in poklicno usposabljanje in drugih ustreznih vladnih služb. 34. Irski organi so potrdili, da zgoraj opisani ukrepi, ki prejmejo finančni prispevek iz ESPG, ne bodo prejeli finančnega prispevka iz drugih finančnih instrumentov Unije. Postopki za posvetovanje z upravičenci, ki bodo prejeli pomoč, ali njihovimi predstavniki ali socialnimi partnerji ter lokalnimi in regionalnimi organi 35. Irski organi so navedli, da je bil usklajeni sveženj prilagojenih storitev pripravljen v posvetovanju z upravičenci, ki bodo prejeli pomoč, predstavniki teh upravičencev in socialnimi partnerji. Ta proces se je začel takoj, ko so bili ustrezni javni organi obveščeni o neizbežnem kolektivnem odpuščanju, tj. ko je organ upravljanja ESPG vzpostavil stik z vodstvom podjetja in sindikati/predstavniki delavcev, da bi preučili in opredelili potencialne potrebe odpuščenih delavcev. Enota za koordinacijo ESPG je že izvedla celovito anketo med zadevnimi delavci, da bi opredelila ciljno skupino delavcev, njihovo ozadje z vidika izobrazbe in usposabljanja ter njihove potencialne potrebe po prilagojenih storitvah, da bi izboljšala možnosti za njihovo ponovno zaposlitev. 36. Marca in maja 2014 so bila organizirana nadaljnja srečanja, med drugim s predstavniki delavcev, o procesu ESPG, zbiranju podatkov in napredku v zvezi z vlogo. Načrtovana je vzpostavitev posvetovalnega foruma, ki bi dopolnjeval delo enote za koordinacijo ESPG, da bi odpuščenim delavcem zagotovili možnost stalnega sodelovanja pri izvajanju programa ESPG. 37. V mestu Rathkeale je bil 9. junija 2014 organiziran lokalni dan odprtih vrat za zadevne odpuščene delavce in mlade, ki niso zaposleni, se ne izobražujejo ali usposabljajo, da bi predstavili različne vrste podpore, ki so na voljo v okviru programa, in potencialnim upravičencem do sredstev ESPG omogočili razpravljanje o možnostih s ponudniki storitev. Dogodek je odprl minister za šolstvo in poklicno usposabljanje Ciaran Cannon, T. D. Sistemi upravljanja in nadzora 38. Vloga vsebuje opis sistema upravljanja in nadzora, ki določa odgovornosti vključenih organov. Irska je Komisijo obvestila, da bo finančni prispevek upravljalo uradno imenovano osebje ministrstva za šolstvo in poklicno usposabljanje, ki je bilo imenovano za organ upravljanja ESPG. Organ upravljanja preveri in izplača zahtevke za izplačilo iz ESPG, ki jih predložijo posredniški organi v imenu upravičenih javnih organov. 39. Posredniški organi so pristojni, da od organa upravljanja zahtevajo finančna sredstva iz ESPG in v večini primerov za njihovo izplačilo. Prav tako so pristojni za preverjanje, da so namen, obseg in višina financiranja v skladu z vlogo ESPG. Poleg tega posredniški organi zagotovijo, da upravičeni javni organi izvajajo postopke za spremljanje, ustrezno evidentiranje in notranjo kontrolo v zvezi z vsemi izdatki v povezavi z ESPG in zahtevki za ESGP ter da jih ustrezno dokumentirajo. 40. Organ za potrjevanje ESGP je pristojen za potrjevanje izkazov izdatkov, ki se nanašajo na ukrepe, sofinancirane iz ESGP. S tem se organ za potrjevanje prepriča o skladnosti z vsemi zahtevami glede točnosti, zakonitosti, upravičenosti in pravilnosti izdatkov. Prav tako potrdi izkaz, ki upravičuje izdatke in ki ga je treba priložiti končnemu poročilu. 41. Končnemu poročilu predloži svoje mnenje neodvisen revizijski organ. Zaveze zadevne države članice 42. Irski organi so predložili vsa potrebna zagotovila v zvezi z naslednjim: – načeli enakosti obravnave in nediskriminacije bosta upoštevani pri dostopu do predlaganih ukrepov in njihovem izvajanju; – upoštevane so bile zahteve nacionalne zakonodaje in zakonodaje EU o kolektivnem odpuščanju; – podjetje, ki odpušča, je izpolnilo svoje pravne obveznosti v zvezi z odpuščanjem in ustrezno poskrbelo za svoje delavce; – predlagani ukrepi bodo zagotovili pomoč za posamezne delavce in se ne bodo uporabljali za prestrukturiranje podjetij ali sektorjev; – predlagani ukrepi ne bodo prejeli finančne podpore iz drugih skladov ali finančnih instrumentov Unije, preprečeno pa bo vsakršno dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 43. Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[6]. 44. Komisija po preučitvi vloge v zvezi s pogoji iz člena 13(1) uredbe o ESPG in ob upoštevanju števila upravičencev, ki bodo prejeli pomoč, predlaganih ukrepov in predvidenih stroškov predlaga uporabo sredstev ESPG v znesku 1 501 200 EUR, kar pomeni 60 % skupnih stroškov predlaganih ukrepov, da se zagotovi finančni prispevek za vlogo. 45. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[7]. Povezani akti 46. Komisija bo s predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 1 501 200 EUR v ustrezno proračunsko vrstico. 47. Ko Komisija sprejme ta predlog sklepa o uporabi sredstev ESPG, hkrati sprejme sklep o finančnem prispevku z izvedbenim aktom, ki začne veljati na datum, ko Evropski parlament in Svet sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/007 IE/Andersen Ireland) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[8], zlasti člena 15(4) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[9], zlasti točke 13 Sporazuma, ob upoštevanju predloga Evropske komisije, ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki postanejo presežni, in samozaposlenim osebam, ki so prenehale opravljati svojo dejavnost, zaradi velikih strukturnih sprememb v svetovnih trgovinskih tokovih, ki jih povzroča globalizacija, zaradi nadaljevanja svetovne finančne in gospodarske krize, kot je obravnavana v Uredbi (ES) št. 546/2009[10], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013[11]. (3) Irska je 16. maja 2014 vložila vlogo za uporabo sredstev ESPG v zvezi z odpuščanji[12] v podjetju Andersen Ireland Limited na Irskem in jo dopolnila z dodatnimi informacijami, kot je določeno v členu 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013. (4) V skladu s členom 6(2) Uredbe (EU) št. 1309/2013 je Irska sklenila, da prilagojene storitve, sofinancirane iz ESPG, zagotovi tudi mladim, ki niso zaposleni, se ne izobražujejo ali usposabljajo. (5) Zato bi bilo treba uporabiti sredstva ESPG, da se zagotovi finančni prispevek v znesku 1 501 200 EUR za vlogo, ki jo je vložila Irska – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 1 501 200 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] V skladu s členom 7(4) Uredbe (EU) št. 1309/2013. [4] Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34). [5] V smislu člena 3(a) uredbe o ESPG. [6] UL L 347, 20.12.2013, str. 884. [7] UL C 373, 20.12.2013, str. 1. [8] UL L 347, 20.12.2013, str. 855. [9] UL C 373, 20.12.2013, str. 1. [10] Uredba (ES) št. 546/2009 Evropskega parlamenta in Sveta z dne 18. junija 2009 o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji (UL L 167, 29.6.2009, str. 26). [11] Uredba Sveta (EU, Euratom) št. 1311/2013 o večletnem finančnem okviru za obdobje 2014–2020 (UL L 347, 20.12.2013, str. 884). [12] V smislu člena 3(a) uredbe o ESPG.